પરિણામે સંશોધકો, ઓડિયો ફાઇલ્સની ઇન્ટરનેટ પર સરળતાથી આપલે થઈ શકે તેવો કોઈ કીમિયો શોધવા લાગ્યા. ફ્રોનહોફર નામના એક જર્મન સંશોધન સંસ્થાએ ઓડિયો ફાઇલ્સને કમ્પ્રેસ કરવાની દિશામાં ખાસ્સી પ્રગતિ કરી. ડિજિટલ ઓડિયો ફાઇલની સાઇઝ ઘટાડવા માટે સંશોધકોએ મૂળ રેકોર્ડેડ ઓડિયોમાં જે ભાગ માનવની સાંભળવાની ક્ષમતા બહારનો હોય તેને દૂર કરવાનો ઉપાય કામે લગાડ્યો. તેમનો આઇડિયા એવો હતો કે અમુક ફ્રિકવન્સીથી ઓછી ફ્રિકવન્સીના જે અવાજો લોકો સાંભળી શકવાના જ નથી, તેને ડિજિટલ ફાઇલમાં રાખવાની શી જરૂર છે?!